韓 (西周)
[一]索隠按:左氏傳云「邘・晋・應・韓、武之穆」、是武王之子、故詩稱「韓侯出祖」、是有韓而先滅。今據此文、云「其後裔事晋、封于韓原、曰韓武子」、則武子本是韓侯之後、晋又封之於韓原、今之馮翊韓城是也。然按系本及左傳舊説、皆謂韓萬是曲沃桓叔之子、即是晋之支庶。又國語叔向謂韓宣子能修武子之徳、起再拜謝曰「自桓叔以下、嘉吾子之賜」、亦言桓叔是韓之祖也。今以韓侯之後別有桓叔、非關曲沃之桓叔、如此則與太史公之意亦有違。
[二]正義括地志云:「韓原在同州韓城縣西南八里。又韓城在縣南十八里、故古韓國也。古今地名云韓武子食采於韓原故城也。」
[三]索隠系本云:「萬生賕伯、賕伯生定伯簡、簡生輿、輿生獻子厥。」